Danielson-Kalmarin huvila

Danielson-Kalmarin huvila on historiallinen rakennus Vääksyssä Vääksyn kanavan lähellä. Sen omistaa nykyisin Asikkalan kunta, ja siellä järjestetään taidetapahtumia. Se on alun perin Johan Richard Danielson-Kalmarin (1853–1933) kesähuvila, jossa hän vietti kesiä vuosikymmenien ajan vuoteen 1932.Danielson-Kalmarin huvila. Asikkalan kunta. Viitattu 22.3.2019

Tyyliltään uusrenessanssia edustava huvila on entisöity ympärivuotiseen käyttöön vuonna 1986. Kahdessa huoneessa on museo, ja muut tilat on varattu tapahtumien ja näyttelyjen järjestämiseen. Huvilan puistossa on patsas.

Danielson-Kalmari osti Suviniemi-nimisen kiinteistön vuonna 1892 ja teki siellä paljon kirjallisia töitä. Siellä kävi paljon aikansa vaikuttajia, myös C. G. Mannerheim mennessään Sysmään Rapalan kartanoon Rudolf Waldenin vieraaksi.

Lähteet

Luokka:Asikkalan rakennukset ja rakennelmat